მარტინ ლუთერ კინგიშ არძაშე ჩინებული გიშულა რე ""მა მიღჷ ოცნება"" («I have a dream»), ნარაგადუ შვიდობიანი მარშიშ ბორჯის ვაშინგტონს 1963 წანას ლინკოლნიშ მონუმენტიშ კვარცხლბეკწკჷმა დოხილ. 300 ვითოში ამერიკალიშ წჷმი.

340 (სუმოშ ჟარნეჩი) წანა — იულიანური კალენდარიშ ნარკი წანმოწანა, ნამუშ მაართა დღა რე თახაშხა. თე წანა რე IV ოშწანურაშ მა-4 დეკადაშ მა-10 წანა.

1492 წანას, ალმახანურ კუბაშ კოკის ქრისტეფორე კოლუმბიქ მიანჭჷ დო თინა ესპანეთიშ ომაფეშ ორხველობათ გჷმაცხადჷ. კუბა ესპანეთიშ ტერიტორიათ რდჷ მერჩქინელი 1898 წანაშ ესპანეთ-ამერიკაშ ლჷმაშახ, 1902 წანას ამერიკაშე ფორმალური ზოხორინალა მიღჷ. 1953-1959 წანეფს კუბაშ რევოლუცია მიშჷ, ნამუქჷთ ფულხენსიო ბატისტაშ დიქტატურა გათუ. რევოლუციაშ უკული გეგმიქიმინჷ ახალ თარობაქ ფიდელ კასტროშ ხემანჯღვერობათ. ალმახანური თარობაშ დემოკრატიაშ ინდექსი იფასებუ მუჭოთ „ავტორიტარული“.

ქიანა პოლიტიკურ გეოგრაფიას დო საირქიანო პოლიტიკას გეოგრაფიული ტერიტორია რე. ტერმინს ირინუანა, მუჭოთ ერიშ (ართგვარული კულტურული გოართამაფა), თეშ სახენწჷფოშ (პოლიტიკური ართურიშ) შანულობათ.

ამერიგო ვესპუჩი (Amerigo Vespucci; დ. 19 მელახი, 1454 — ღ. 22 ფურთუთა, 1512) — იტალიარი ვაჭარი, მარკვიე დო კარტოგრაფი. თის უკინებუდჷ თარი როლი ჟირ რეისის, ნამუთ არკვიენდჷ ობჟათე ამერიკაშ ბჟაეიოლ ოძგაშეს 1499-1502 წანეფს. მაჟირა რეისიშ ჟამს ქიმიოგორუ, ნამუდა ობჟათე ამერიკა უმოსო იფარებუდჷ ობჟათეჸურე. ათე ფაქტიქ ქჷდარწუმჷ თინა, ნამუდა თე დიხა რდჷ ახალი კონტინენტიშ ნორთი.

აბუშ ბეგეფიშ დოხორე — ლაზი ჟინოსქუალეფიშ დოხორე, ლაზური არქიტექტურაშ გოსოფური ნიმუში. გინოჩამაშ მეჯინათ 300 წანაშ წოხლე ეუგაფჷ ირფან ბეგოღლის.

ბუნაქ დირსხუ გრანჟიშ სტილიშ ეპოქას, მუჟამცჷთ მოდური რდჷ დორხველ მუსიკას პანკ-როკიშ ელემენტეფიშ ინტეგრირაფა, მარა კოლექტივქ დარსხუ გინორთელი, მიარეფერუანი, გიტარაშ ჸურეშე მონკა სჷმჷნი, გოთიკური როკიშ, ჰევი მეტალიშ, დრიმ პოპიშ, ფსიქოდელიური როკიშ დო ელექტრონიკაშ აკოწყორუათ. ბუნაშ ბირეფიშ თარი ავტორი დო იდეოლოგი რე ბილი კორგენი.

გლობალური აბანორენიშ გჷმათანჯალი სისტემა (ინგლ. The Global Positioning System, კუნტას GPS) — ააშ-იშ გლობალური სანავიგაციო სატელიტური სისტემა. თინა მუთმოჭირინუანა საიმენდო აბანორენიშ გოთანჯუას, ნავიგაციას დო რანწკი სერვისეფს მოსოფელიშ მასშტაბით. თინა მუშენს ირნერ ტაროსის, დღაშით თუ სერით, ირდიხას დიხაუჩას დო დიხაუჩაშ არხოს.

431 (ოთხოშ ეჩდოვითაართი) წანა — იულიანური კალენდარიშ ვანარკი წანმოწანა, ნამუშ მაართა დღა რე ცაშხა. თე წანა რე V ოშწანურაშ მა-4 დეკადაშ 1-ა წანა.

სუმატრაშ მახორობა დოხოლაფირო 45 მილიონი ადამიერი რე (2005) დო კოკი მახორობაშ მუდანობათ მა-4 კოკი რე მოსოფელს. თარი ნოღეფი რე: მედანი, პალემბანგი, პატანგი. მახორობაშ მეჭედალა - 96 ად/კმ². სუმატრაშ მახორობაშ 90 % ისლამიშ გემაჸვენჯი რე.

დანიელ დეფო (ინგლ. Daniel Defoe; დ. 1659-1661 — ღ. 1731, 24 პირელი) ინგლისარი ჭარუ, ჟურნალისტი დო პამფლეტერი. შინელი რე ნოველეფით: რობინზონ კრუზო, მოლ ფლანდერსი. დეფოს ჭარილი აფუ ხუთოშშე უმოსი წიგნი, პამფლეტი დო სტატიეფი შხვადოშხვა ჟურნალეფს.